טאקיי כיכב במחזמר "אמונים (Allegience)" ביחד עם ליאה סלונגה שמספר על משפחה אמריקנית-יפנית שנשלחת למחנה מעצר בימי מלחמת העולם השנייה. המחזמר שנכתב בהשראת סיפורם של טאקיי ומשפחתו הוצג ב-2012 בסן דייגו ו ב-2015 בברודוויי.
ב-2016 נתן את קולו לדמותו של הוסאטו בסרט האנימציה "". בשנת 2019 הצטרף לקאסט העונה השנייה של סדרת האימה "The Terror" ברשת AMC.
חייו האישיים.
באוקטובר 2005 חשף לראשונה בגיליון של מגזין הלהט"בים "Frontiers" כי הוא הומוסקסואל וכי במהלך ה-18 שנים האחרונות היה בקשר מחייב עם בן זוגו בראד אלטמן. ב-16 במאי 2008 הודיעו טאקיי ואלטמן שבכוונתם להתחתן. טאקיי ואלטמן היו הזוג הראשון מאותו המין באזור מערב הוליווד שהגישו בקשה להינשא. ב-14 בספטמבר 2008 טאקיי נישא לאלטמן בקליפורניה בטקס בודהיסטי.
ג'ורג' טאקיי הוא בודהיסט.
האסטרואיד נקרא על שמו של טאקיי.
תארים.
בשנת 2004 הוענק לטאקיי עיטור מסדר השמש העולה על תרומתו ליחסי ארצות הברית-יפן.
קרי אלווס
אייבן סימון קרי אלווס (באנגלית: Ivan Simon Cary Elwes; נולד ב-26 באוקטובר 1962)
הוא שחקן קולנוע בריטי-אמריקאי. ידוע בעיקר בזכות תפקידיו הראשיים בסרטים "הנסיכה הקסומה", "המסור" ו"", ובתפקידי משנה בסרטים "גלורי", "טוויסטר" ו"צילו של ערפד".
ביוגרפיה.
אלווס נולד בשכונת וסטמינסטר בלונדון, אנגליה שבממלכה המאוחדת, למשפחה נוצרית-קתולית בעיקרה, אם כי סבו של אמו היה יהודי. הורים הם הצייר דומיניק אלווס ומעצבת הפנים טסה קנדי.
אחיו הם האמן דמיאן אלווס והמפיק קאסיאן אלווס.
לאחר שהוריו התגרשו אמו נישאה למפיק היהודי אמריקאי אליוט קסטנר.
גדל כנוצרי קתולי ולמד ב"בית הספר הארו" ובבית הספר לדרמה "האקדמיה למוזיקה ולאמנויות הדרמה של לונדון".
בגיל 19 נסע לארצות הברית ללמוד ב"מכללת שרה לורנס" שבניו יורק, שם גם למד משחק בבתי הספר "אולפן השחקנים" ו"תיאטרון לי סטרסברג".
קריירה.
קולנוע.
את הקריירה שלו החל אלווס באמצע שנות ה-80 בדרמה הביוגרפית הגאה "בארץ אחרת" בה שיחק לצידם של קולין פירת' ורופרט אוורט.
פרץ לתודעה הבריטית בשנת 1986 בדרמה הרומנטית "ליידי ג'יין" בה שיחק בתפקיד הלורד ג'יולפורד דאדלי בעלה של מלכת אנגליה ג'יין גריי (הלנה בונהם קרטר).
הבמאי רוב ריינר שצפה באלווס בתפקידו הראשי הראשון החליט ללהק אותו בשנה שלאחר מכן לתפקיד הראשי בפנטזיית הקאלט "הנסיכה הקסומה" בתור נער החווה ווסטלי.
ב-1989 שיחק אלווס בדרמת המלחמה ההיסטורית "גלורי" בתפקיד מייג'ור קאבוט פורבס סגנו של קולונל רוברט גולד שו (מתיו ברודריק).
ב-1990 שיחק בדרמת המרוצים "ימי הרעם" בתור נהג המרוצים ראס ווילר וב-1991 בפרודיה "לרקוד עם טייסים" בתפקיד הטייס קנת ג'ורג'י.
ב-1992 השתתף במותחן האימה של פרנסיס פורד קופולה "דרקולה" בתור הלורד ארתור הומלנד.
ב-1993 שיחק אלווס בתפקיד רובין הוד בפרודיה של מל ברוקס "" ובמותחן הפסיכולוגי "דלוקה עליו עד מוות" בתור הכתב ניק אליוט.
ב-1994 שיחק בעיבוד הקולנועי השני ל"ספר הג'ונגל" בתפקיד קפטן ויליאם בון.
ב-1996 הופיע בסרט האסונות שובר הקופות "טוויסטר" בתפקיד המטאורולוג ד"ר ג'ונס מילר.
ב-1997 זכה אלווס לביקורות טובות על הופעתו במותחן המשטרתי "חתום בנשיקה" בתור הבלש ניק ראסקין והופיע בקומדיה המצליחה "שקרן שקרן" בתור ג'רי, החבר החדש של אודרי ריד.
ב-1998 דיבב בסרט האנימציה "החרב הקסומה" וב-1999 שיחק בתפקיד השחקן המצליח ג'ון האוסמן בסרטו של טים רובינס "לנענע את העריסה".
בשנת 2000 שיחק בתפקיד צלם הסרט "נוספראטו" פריץ ארנו ווגנר בסרט האימה "צילו של ערפד".
ב-2001 הופיע בתור השחקן תומאס איינס בדרמה הביוגרפית של פיטר בוגדנוביץ' "יללת החתול".
ב-2004 התפרסם אלווס ברחבי העולם בסרט האימה העצמאי המצליח "המסור" בתפקיד ד"ר לורנס גורדון הנחטף לצורך משחקו של הרוצח "ג'יגסו" (טובין בל). בנוסף שיחק בקומדיה "הקסם של אלה" בתפקיד סר אדגר, דודו החמדן של הנסיך צ'ארמונט (יו דנסי).
ב-2007 שיחק בדרמה הקומית "החוק על פי ג'ורג'יה" בתור ארנולד, אביה החורג של הנערה רייצ'ל וילקוקס (לינדזי לוהן).
ב-2008 הופיע במותחן האימה "רוצח האלף- בית" בתור קנת שיין, החבר של החוקרת מייגן פייג' (אלייזה דושקו).
ב-2009 דיבב אלווס מספר דמויות בסרט האנימציה התלת ממדי המצליח של רוברט זמקיס "רוחות חג המולד".
ב-2010 חזר אלווס לתפקיד ד"ר לורנס גורדון בחלק האחרון של "סדרת סרטי המסור" "המסור 7".
ב-2011 שיחק בקומדיה "קשר לא מחייב" בתור הרופא ד"ר מטצנר. בשנת 2014 שיחק בקומדיה "משתוללת" בכיכובה של סלינה גומז.
טלוויזיה.
אלווס הופיע בעונה התשיעית של סדרת המתח "תיקים באפלה" בחמישה פרקים בתפקיד בראד פולמר, עוזר מנהל ב-FBI ובן זוגה לשעבר של הסוכנת המיוחדת מוניקה רייס (אנבת' גיש).
ב-2005 שיחק במיני סדרה המבוססת על חייו של האפיפיור יוחנן פאולוס השני (ג'ון וויט) בתפקיד קרול יוזף ווֹיטילה בצעירותו.
שיחק בשלושה פרקים בסדרת המשטרה הקומית "בניחוש חוקר" בתפקיד גנב האומנות הקנדי פייר דספראה.
בשנת 2019 הופיע בעונה השלישית של "דברים מוזרים", כראש העיר לארי קלינה. באותה שנה הצטרף לצילומי העונה השלישית של "גברת מייזל המופלאה".
חיים אישיים.
הוא בזוגיות עם הצלמת ליסה מרי קורביקוף משנת 1991. השניים התארסו ב-1997, ונישאו בשנת 2000. לשניים בת אחת.
משפט האי-שלמות הראשון של גדל
משפט האי-שלמות של צ'ייטין
משפט האי-שלמות של צ'ייטין הוא משפט הקובע שבכל תורה עקבית עשירה מספיק, לא ניתן להוכיח טענות מסוימות לגבי סיבוכיות קולמוגורוב, אף על פי שהן נכונות. המשפט פורסם על ידי המתמטיקאי ומדען המחשב האמריקאי גרגורי צ'ייטין בשנת 1971.
ביתר פירוט, המשפט קובע שלכל תורה עקבית, ואפקטיבית שמסוגלת לתאר סיבוכיות קולמוגורוב קיים קבוע formula_1, כך שלכל n טבעי, לא ניתן להוכיח את הטענה "סיבוכיות קולמוגורוב של n גדולה מ-L", זאת על אף שיש מספרים טבעיים שהטענה נכונה לגביהם. מכיוון שהמשפט מראה שיש טענות נכונות שאי אפשר להוכיחן, אז בהכרח התורה אינה שלמה. לכן, למרבית התורות, משפט האי-שלמות הראשון של גדל מתקבל כמסקנה של משפט האי-שלמות של צ'ייטין (המשפט של גדל דורש תנאים מוחלשים במעט לגבי התורה ולכן תקף גם לתורות סטנדרטיות פחות).
בניגוד להוכחת המשפט של גדל, שדומה לפרדוקס השקרן, הוכחת המשפט של צ'ייטין עושה שימוש בפרדוקס של ברי. ההוכחה מראה שאם המשפט אינו נכון, אז מקבלים סתירה בדמות הפרדוקס של ברי.
נוסח פורמלי.
סיבוכיות קולמוגורוב (הקרויה גם "סיבוכיות קולמוגורוב-צ'ייטין") של מספר טבעי n מסומנת formula_2 ומוגדרת כאורך (מספר התווים) של תוכנית המחשב הקצרה ביותר שמדפיסה את n. כדי שהמושג יוגדר היטב יש לבחור שפת תכנות שהתוכניות נכתבות בה (בדרך כלל בוחרים בקידוד כלשהו של מכונות טיורינג כסדרת ביטים). סיבוכיות קולמוגורוב של מספר תלויה בשפה הנבחרת, אך אין חשיבות רבה לבחירה - לכל שתי שפות תכנות קיים קבוע, כך שההפרש בסיבוכיות של כל מספר שהוא לפי שתי השפות הוא תמיד קטן מן הקבוע.
משפט האי-שלמות של צ'ייטין. לכל תורה עקבית ואפקטיבית שמסוגלת לתאר סיבוכיות קולמוגורוב קיים קבוע formula_1 (התלוי בתורה ובשפת התכנות) כך שלכל n טבעי לא ניתן להוכיח את הטענה "formula_4" במסגרת התורה.
יש רק מספר סופי של תוכניות מחשב שקצרות מ-formula_1. לכן יש רק מספר סופי של מספרים שמקיימים formula_6, וכמעט כל המספרים מקיימים formula_4. למרות זאת, משפט האי-שלמות של צ'ייטין קובע שלגבי אף אחד מן המספרים האלה לא ניתן להוכיח באופן ספציפי ש-formula_8.
הוכחה.
תהא formula_9 תורה המקיימת את תנאי המשפט. יהי formula_1 מספר טבעי גדול מספיק (התנאי המדויק על L ייקבע בהמשך). נניח בשלילה שקיים formula_11 כך שקיימת הוכחה לטענה formula_4. נסדר את כל ההוכחות האפשריות ב-formula_9 בסדרה לפי סדר לקסיקוגרפי. נסמן ב-formula_14 את ההוכחה הראשונה בסדרה לטענה מהצורה formula_4. נסמן ב-formula_16 את המספר שלגביו formula_14 מוכיחה כי formula_18.
נתאר כעת תוכנית מחשב formula_19 שמדפיסה את formula_16. formula_19 עוברת אחת אחת על כל ההוכחות בסדרה עד שהיא פוגשת הוכחה לטענה מהצורה formula_4, ואז היא מדפיסה את formula_11 (כאן נכנסת הדרישה ש-formula_9 אפקטיבית, אחרת לא ניתן לזהות את ההוכחה). לפי ההגדרות שקבענו, formula_19 תפגוש formula_14 ותדפיס את formula_16.
כעת נעריך את האורך של התוכנית formula_19. החלק ב-formula_19 שמגדיר את המעבר על הסדרה ואת קריאת ההוכחות הוא מאורך קבוע. האורך של החלק שמורה לבדוק האם ההוכחה מוכיחה טענה מהצורה formula_4 תלוי באורך של הייצוג של formula_1. את formula_1 ניתן לייצג בשיטה העשרונית בעזרת formula_33 תווים. לכן האורך של התוכנית formula_19 כולה הוא formula_35 כאשר formula_36 מספר קבוע כלשהו (שערכו תלוי בשפת תכנות וב-formula_9).
ל-formula_1 גדול מספיק מתקיים האי-שוויון formula_39. מכאן ש-formula_19 היא תוכנית מחשב שאורכה קצר מ-formula_1 והיא מדפיסה את formula_16 ולכן formula_43. זאת בסתירה ל-formula_14 שמוכיחה ש-formula_18. לכן formula_9 לא יכולה להיות עקבית.
מסקנות.
בשנת 1943 המתמטיקאי סטפן קליני הוכיח שתורות הכוללות את האריתמטיקה הסטנדרטית מסוגלות לתאר חישוביות. לתורות אלו משפט האי-שלמות של צ'ייטין מוכיח אי-שלמות וגורר את המשפט הראשון של גדל. למקרים האלו קליני כבר הציג הוכחה קצרה במיוחד למשפט של גדל, בהסתמך על אי-כריעות בעיית העצירה.